Согласно член 22 од Законот за вработените во јавниот сектор („Службен весник на Република Македонија“ број 27/14, 199/14, 27/16, 35/18 и 198/18 и „Службен весник на Република Северна Македонија“ бр.143/19 и 14/20)и член 22, член 23, член 24, член 25, член 26 и член 27 од Законот за работните односи („Службен весник на Република Македонија“ бр. 62/05, 106/08, 161/08, 114/09, 130/09, 50/10, 52/10, 124/10, 47/11, 11/12, 39/12, 13/13, 25/13, 170/13, 187/13, 113/14, 20/15, 33/15, 72/15, 129/15, 27/16, 120/18 и „Службен весник на Република Северна Македонија“ бр. 110/19, 267/20, 151/21 и 288/21) Министерството за транспорт и врски објавува:

**ЈАВЕН ОГЛАС**

**за вработување на 1 (еден) посебен советник во Кабинетот на Министерот за транспорт и врски на определено време**

1. **Посебен советник за**  **правни работи- 1 извршител**

Кандидатот треба да ги исполнува следните општи услови:

- да е државјанин на Република Северна Македонија,

- да има општа здравствена способност

* со правосилна судска пресуда да не му е изречена казна забрана на вршење професија, дејност или должност

Кандидатот покрај општите услови предвидени со Закон, потребно е :

* да има завршено најмалку високо образование VII/1 степен или студии со стекнати најмалку 240 кредити од областа на Правните науки и работно искуство од минимум 10 години

Право на учество имаат сите граѓани на Република Северна Македонија кои ги исполнуваат условите за конкурирање.

Кандидатите со пријавата треба да ги достават доказите за исполнување на условите, во оригинална форма или копија заверена на нотар и тоа:

-доказ за државјанство

-доказ дека не им е изречена забрана на вршење професија, дејност или должност

-доказ за општа здравствена способност за работното место

- уверение/диплома за завршен степен на образование

- доказ за работно искуство

-кратка биографија со задолжително наведен контакт телефон и адреса

-писмо за мотивација

Распоред на работно време: Работни часови во неделата:40, работно време од понеделник до петок со почеток почеток помеѓу 07:30 и 08:30 часот и завршеток на истото помеѓу 15:30 и 16:30 часот.

Паричниот износ на основната нето плата изнесува 38.730 денари.

Со избраниот кандидат ќе се склучи договор за вработување на определено време.

Вработувањето на посебниот советницк трае најдолго до истекот на мандатот на министерот за транспорт и врски.

Рокот за доставување на пријавите со потребните документи изнесува 3 работни дена, сметано од денот на објавување на огласот.

Условите наведени во огласот, кандидатите треба да ги исполнуваат во моментот на пријавувањето.

Доколку на јавниот оглас се пријават до 200 кандидати, изборот ќе се изврши во рок од 45 дена, од 201 до 500 кандидати, изборот ќе се изврши во рок од 90 дена и над 500 кандидати, изборот ќе се изврши во рок од 120 дена, по истекот на рокот за пријавување.

Пријавите со потребната документација треба да се достават во затворен плик во писарницата на Министерството за транспорт и врски или по пошта на следната адреса:**Министерство за транспорт и врски ул.„Плоштад Црвена Скопска општина “бр. 4, Скопје , со назнака:„Оглас за посебен советник на Министерот за транспорт и врски**“, **како и да се наведе работното место за кое се аплицира.**

Ненавремените и некомплетните пријави нема да се разгледуваат.

.

 **МИНИСТЕРСТВО ЗА ТРАНСПОРТ И ВРСКИ**